|  |  |
| --- | --- |
| |  | | --- | | **เอกสาร สอบราคาซื้อ เลขที่ 1/2556  สอบราคาจัดซื้อเตาเผาขยะมูลฝอย**  **ตามประกาศ เทศบาลตำบลป่าซาง ลงวันที่ 7 กุมภาพันธ์ 2556 ......................................................** |   ด้วยเทศบาลตำบลป่าซาง ซึ่งต่อไปนี้เรียกว่า “เทศบาลตำบล” มีความประสงค์จะ สอบราคาจัดซื้อเตาเผาขยะมูลฝอย จำนวน 2 เตา ราคากลางในการจัดซื้อครั้งนี้ 2,000,000.- บาท (สองล้านบาทถ้วน) โดยมีรายละเอียดดังนี้  **ลักษณะของเตาเผาขยะ**   1. ขนาดทั่วไปของตัวเตาเผาขยะ    1. ตัวเตาขนาดกว้างไม่น้อยกว่า 1.40 เมตร ยาวไม่น้อยกว่า 2.50 เมตร สูงไม่น้อยกว่า 2.00 เมตร    2. ประตูป้อนขยะมีขนาดกว้างไม่น้อยกว่า 0.71 เมตร ยาวไม่น้อยกว่า 0.41 เมตร    3. โครงสร้างประตู ป้อนขยะทำด้วยเหล็ก และเป็นวัสดุทนไฟ    4. ช่องกลางสำหรับเก็บเศษวัสดุตกค้าง    5. ช่องลมหลัก และเป็นที่เก็บขี้เถ้าที่เกิดจากการเผาไหม้ห้องแรก    6. มีช่องลมด้านข้างเพื่อปรับอากาศให้เกิดความสมดุลในการเผาไหม้ที่สมบูรณ์    7. ด้านหลังมีประตูที่ห้องเผาเขม่าควัน และแก๊ส เพื่อเอาขี้เถ้าละเอียดออก 2. ขนาดห้องเผาไหม้ขยะไม่น้อยกว่า 1.70 ลบ.ม. และขนาดห้องเผาไหม้เขม่าควัน แก๊ส และดักฝุ่นละอองมีขนาดไม่น้อยกว่า 0.80 ลบ.ม. 3. วัสดุที่ใช้เป็นวัสดุทนไฟประกอบด้วย    1. อิฐทนไฟ ที่สามารถทนความร้อนไม่ต่ำกว่า 1400 องศาเซลเซียส    2. อิฐฉนวน ทนอุณหภูมิได้ไม่ต่ำกว่า 1300 องศาเซลเซียส    3. ปูนทนไฟ ที่ทนต่ออุณหภูมิได้ไม่ต่ำกว่า 1300 องศาเซลเซียส    4. เหล็กโครงสร้าง หนาไม่น้อยกว่า 6 มิลลิเมตร    5. เหล็กแผ่นหนาไม่น้อยกว่า 3 มิลลิเมตร 4. ปล่องควันประกอบด้วย    1. ปล่องรูปทรงกลม ทำด้วยเหล็กม้วนหนาไม่น้อยกว่า 3 มิลลิเมตร    2. ปล่องควันสูงไม่น้อยกว่า 3.50 เมตร (จากหลังเตาถึงปลายปล่อง) เส้นผ่าศูนย์กลางไม่น้อยกว่า   0.50 x 1.25 เมตร ภายในหล่อด้วยปูนทนไฟหนา 0.05 เมตร   1. เป็นเตาเผาแบบต่อเนื่องที่สามารถเผาขยะมูลฝอยแห้งและเปียกที่มีความชื้อไม่เกิน 20% ได้ไม่น้อยกว่า 125 กิโลกรัมต่อชั่วโมง ติดต่อกันได้ตลอดเวลาโดยไม่ต้องหยุดพัก 2. ในการเผาไหม้ไม่ใช้วัสดุใด ๆ เป็นเชื้อเพลิง รวมทั้งไฟฟ้าและเครื่องอัดอากาศไปช่วยในการเผาไหม้ นอกจากตัวขยะเองกับธรรมชาติ 3. ภายในเตาต้องมีห้องเผาไหม้ทั้งขยะและห้องเผาไหม้เขม่า ควัน แก๊ส พร้อมดักเก็บฝุ่นอย่างพอเพียง 4. การเริ่มเผาขยะจุดเตาด้วยขยะแห้งที่มาจากการคัดแยกที่ติดไฟง่าย สามารถเพิ่มอุณหภูมิจากปกติไปถึง 400 องศาเซลเซียส ได้ภายใน 30 นาที ก่อนนำขยะอื่นที่เตรียมเผาทยอยใส่เข้าช่องเผาอย่างต่อเนื่อง   -2-   1. รูปแบบเตาต้องมีความสมดุลทั้งตัวเตา และปล่องควัน ไม่สูงเกินความจำเป็นดูเรียบง่าย การทำงานไม่มีกลไกซับซ้อนไม่ยุ่งยากต่อการใช้งาน และการดูแลรักษา สามารถดำเนินการโดยพนักงานเผาขยะเอง 2. ไม่มีอุปกรณ์เสริมในการกำจัดควัน แก๊ส จากการเผาไหม้ที่ออกจากเตา 3. เตาเผาขยะดังกล่าวยังมีใช้อยู่ในปัจจุบัน และยังสามารถใช้งานได้ดีอยู่พร้อมที่จะดูได้ตลอดเวลา 4. มีการอบรมให้ความรู้กับเจ้าหน้าที่เผาขยะจำนวน 10 ชั่วโมง 5. มีผลการตรวจวัดคุณภาพอากาศจากปล่องควันโดยสถาบัน หรือหน่วยงานภาครัฐหรือภาคเอกชนที่ได้รับใบอนุญาตจากทางราชการ ออกเอกสารรับรองคุณภาพอากาศที่ถูกปล่อยออกไปขณะที่เผาขยะ ตามมาตรฐานกำหนดของกระทรวงวิทยาศาสตร์เทคโนโลยีและสิ่งแวดล้อม   **คุณสมบัติเตาเผาขยะมูลฝอย**   1. เป็นเตาเผาที่ประกอบสำเร็จรูปพร้อมใช้งานได้ทันทีที่นำไปติดตั้งกับที่ที่กำหนดโดยไม่เสียเวลาในการติดตั้งมาก และไม่มีอุปกรณ์เสริมเพิ่มใด ๆ 2. รูปแบบเตาเผาออกแบบให้ง่ายต่อการใช้งานไม่มีกลไกสลับซับซ้อนและยุ่งยากต่อการทำงานและทำงานได้ต่อเนื่อง 3. มีโครงสร้างที่แข็งแรงด้วยวัสดุที่มีคุณภาพมีความทนทานต่อภูมิอากาศในประเทศได้ 4. มีขนาดที่เหมาะสมกับปริมาณขยะ ใช้พื้นที่ติดตั้งน้อย 5. สามารถยก หรือเคลื่อนย้ายได้สะดวกและง่าย 6. ภายในเตาเผาทำด้วยวัสดุทนไฟอย่างดี 7. มีห้องเผาไหม้สองห้อง สำหรับเผาขยะ เผาเขม่าควัน และแก๊สก่อนปล่อยอากาศออกจากปล่องควัน 8. การเผาไหม้ในห้องเผาขยะ และเขม่าควัน ไม่ใช้เครื่องอัดอากาศ น้ำมัน แก๊ส สารระเหยอื่น ๆ และไฟฟ้าช่วยในการเผาไหม้ นอกจากอากาศกับขยะเผาตัวมันเองแบบธรรมชาติ 9. ความร้อนที่เกิดจากการเผาไหม้ของขยะเองในสภาวะปกติสามารถให้อุณหภูมิภายในห้องเผาไหม้ได้   450 – 950 องศาเซลเซียส ซึ่งเป็นความร้อนที่สามารถเผาขยะ เขม่าควันและแก๊สได้อย่างสมบูรณ์ เป็นการเผาไหม้ในสภาพไร้ควัน ที่ปล่องควัน เมื่ออุณหภูมิของเตาเผาเป็นไปตามที่กำหนด   1. ต้องมีระบบกำจัดคุณภาพอากาศเสียก่อนปล่อยสู่อากาศ 2. มีความปลอดภัยในขณะทำงานสูงไม่มีความร้อนและเปลวไฟพุ่งออกมาจากช่องต่าง ๆ 3. เป็นพัสดุครุภัณฑ์ ที่เป็นของใหม่ไม่เคยใช้งานมาก่อนมีสภาพที่สามารถใช้งานได้ทันทีและมีคุณสมบัติเฉพาะงานตรงตามข้อกำหนดไว้ในเอกสารนี้ 4. มีความทนทานต่อการใช้งาน รับประกันไม่น้อยกว่า 1 ปี   ซึ่งพัสดุที่จะซื้อต้องเป็นของแท้ ของใหม่ ไม่เคยใช้งานมาก่อน ไม่เป็นของเก่าเก็บ อยู่ในสภาพที่ใช้งานได้ทันที และคุณลักษณะเฉพาะตรงตามที่กำหนดไว้ในเอกสารสอบราคาฉบับนี้ โดยมีข้อแนะนำและข้อกำหนด ดังต่อไปนี้  -3-  **1. เอกสารแนบท้ายเอกสารสอบราคา**  1.1รายละเอียดคุณลักษณะเฉพาะ  1.2แบบใบเสนอราคา  1.3แบบสัญญาซื้อขาย  1.4แบบหนังสือค้ำประกัน (หลักประกันสัญญา)  1.5 บทนิยาม  (1) ผู้เสนอราคาที่มีผลประโยชน์ร่วมกัน   1. (2) การขัดขวางการแข่งขันราคาอย่างเป็นธรรม   **2. คุณสมบัติของผู้เสนอราคา**  2.1 ผู้เสนอราคาต้องเป็นผู้มีอาชีพขายพัสดุที่สอบราคาซื้อ และต้องไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจ หรือหน่วยการบริการราชการส่วนท้องถิ่น หรือห้ามติดต่อหรือห้ามเข้าเสนอราคากับเทศบาลตำบล  2.2 ผู้เสนอราคาไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น  2.3 ผู้เสนอราคาจะต้องมีหลักฐานการเป็นตัวแทนจำหน่าย ผู้ประกอบหรือผู้ผลิตมาแสดงด้วย    **3. หลักฐานการเสนอราคา**  ผู้เสนอราคาจะต้องเสนอเอกสารหลักฐานแนบมาพร้อมกับซองสอบราคา ดังนี้  3.1 สำเนาหนังสือรับรองการจดทะเบียนหุ้นส่วนบริษัทและสำเนาใบทะเบียนภาษีมูลค่าเพิ่ม (ถ้ามี) พร้อมทั้งรับรองสำเนาถูกต้อง  สำหรับผู้ประกอบการประเภทร้านค้า จะต้องมีสำเนาหนังสือจดทะเบียนพาณิชย์และใบทะเบียนภาษีมูลค่าเพิ่ม (ถ้ามี) พร้อมทั้งสำเนาถูกต้อง  3.2 หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน  3.3 บัญชีรายการเอกสารทั้งหมดที่ได้ยื่นพร้อมกับซองสอบราคา รวมทั้งรายการและจำนวนตัวอย่าง (ถ้ามี)  **4. การยื่นซองสอบราคา**  4.1 ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้ โดยไม่มีเงื่อนไขใด ๆ ทั้งสิ้น และจะต้องกรอกข้อความให้ถูกต้องครบถ้วนลงลายมือชื่อของผู้เสนอราคาให้ชัดเจน จำนวนเงินที่เสนอต้องระบุตรงกันทั้งตัวเลขและตัวอักษร โดยไม่มีการขูดลบ หรือแก้ไข หากมีการขูดลบ ตก เติม แก้ไข เปลี่ยนแปลงจะต้องลงลายมือชื่อผู้เสนอราคาพร้อมทั้งประทับตรา (ถ้ามี) กำกับไว้ด้วยทุกแห่ง  4.2 ผู้เสนอราคาจะต้องเสนอราคาเป็นเงินบาท และเสนอราคาเพียงราคาเดียว โดยเสนอราคารวมและหรือราคาต่อหน่วย และหรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ ราคารวมที่เสนอจะต้องตรงกันทั้งตัวเลขและตัวหนังสือ ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ โดยคิดราคารวมทั้งสิ้นซึ่งรวมค่าภาษีมูลค่าเพิ่มและภาษีอากรอื่น ค่าขนส่ง ค่าจดทะเบียน และค่าใช้จ่ายอื่น ๆ ทั้งปวงจนกระทั่งส่งมอบพัสดุให้  ราคาที่เสนอ จะต้องเสนอกำหนดยืนราคาไม่น้อยกว่า 30 วัน นับแต่วันเปิดซองสอบราคาโดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้ และจะถอนการเสนอราคามิได้  -4-  4.3 ผู้เสนอราคาจะต้องเสนอกำหนดเวลาส่งมอบพัสดุไม่เกิน 30 วัน นับถัดจากวันลงนามในสัญญาซื้อขาย  4.4 ผู้เสนอราคาจะต้องส่งแคตตาล็อก และหรือแบบรูปรายการละเอียดคุณลักษณะเฉพาะของวัสดุที่ซื้อ ไปพร้อมในเสนอราคาเพื่อประกอบการพิจารณาหลักฐานดังกล่าวนี้ เทศบาลตำบลจะยึดไว้เป็นเอกสารของทางราชการ  สำหรับแคตตาล็อกที่แนบให้พิจารณา หากเป็นสำเนารูปถ่ายจะต้องรับรองสำเนาถูกต้อง โดยผู้มีอำนาจทำนิติกรรมแทนนิติบุคคล หรือบุคคลธรรมดาที่เข้าสอบราคา หากคณะกรรมการเปิดซองสอบราคามีความประสงค์จะขอดูต้นฉบับแคตตาล็อก ผู้เสนอราคาจะต้องนำต้นฉบับมาให้คณะกรรมการเปิดซองสอบราคา ตรวจสอบภายใน 7 วัน  4.5 ผู้เสนอราคาจะต้องส่งตัวอย่างของพัสดุที่เสนอ เพื่อใช้ในการตรวจทดลองหรือประกอบการพิจารณา และหรือประกอบสัญญา ทั้งนี้ เทศบาลตำบลจะไม่รับผิดชอบในความเสียหายใด ๆ ที่เกิดขึ้นแก่ตัวอย่างดังกล่าว ตัวอย่างที่เหลือหรือไม่ใช้แล้ว เทศบาลตำบลจะคืนให้แก่ผู้เสนอราคา  4.6 ก่อนยื่นซองสอบราคา ผู้เสนอราคาควรตรวจดูร่างสัญญา รายละเอียด คุณลักษณะเฉพาะ ฯลฯ ให้ถี่ถ้วนและเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา  4.7 ผู้เสนอราคาจะต้องยื่นซองสอบราคาที่ปิดผนึกซองเรียบร้อย จ่าหน้าซองถึงประธานกรรมการเปิดซองสอบราคา โดยระบุที่หน้าซองว่า “ใบเสนอราคาตามเอกสารสอบราคาซื้อเลขที่ 1/2556” โดยยื่นโดยตรงต่อเจ้าหน้าที่ของเทศบาลตำบลป่าซาง ในวันที่ 7-20 กุมภาพันธ์ 2556 ได้ที่ กองคลัง งานทะเบียนทรัพย์สินและพัสดุ เทศบาลตำบลป่าซาง ระหว่างเวลา 08.30 น. -16.30 น. และในวันที่ 21 กุมภาพันธ์ 2556 ณ ศูนย์รวมข่าวสารการจัดซื้อจัดจ้างระดับอำเภอ อาคารกาญจนาภิเษก ชั้น 2 ระหว่างเวลา 09.00 น. -16.30 น.  เมื่อพ้นกำหนดยื่นซองสอบราคาแล้วจะไม่รับซองสอบราคาโดยเด็ดขาด และคณะกรรมการเปิดซองสอบราคาจะเปิดซองสอบราคา **ในวันที่ 22 กุมภาพันธ์ 2556 เวลา 09.00 น.** เป็นต้นไป  **5. หลักเกณฑ์และสิทธิในการพิจารณาราคา**  5.1 ในเอกสารสอบราคาครั้งนี้เทศบาลตำบลจะพิจารณาตัดสินด้วยราคารวม  5.2 หากผู้เสนอราคารายใดมีคุณสมบัติไม่ถูกต้องตามข้อ 2 หรือยื่นหลักฐานการเสนอราคาไม่ถูกต้องหรือไม่ครบถ้วนตามข้อ 3 หรือยื่นซองสอบราคาไม่ถูกต้องตามข้อ 4 แล้ว คณะกรรมการเปิดซองสอบราคาจะไม่รับพิจารณาราคาของผู้เสนอราคารายนั้น เว้นแต่เป็นข้อผิดพลาดหรือผิดหลงเพียงเล็กน้อย หรือผิดพลาดไปจากเงื่อนไขของเอกสารสอบราคาในส่วนที่มิใช่สาระสำคัญ ทั้งนี้ เฉพาะในกรณีที่พิจารณาเห็นว่าจะเป็นประโยชน์ต่อเทศบาลตำบลเท่านั้น  5.3 เทศบาลตำบลสงวนสิทธิไม่พิจารณาราคาของผู้เสนอราคา โดยไม่มีการผ่อนผันในกรณีดังต่อไปนี้  (1) ไม่ปรากฏชื่อผู้เสนอราคารายนั้น ในบัญชีผู้รับเอกสารสอบราคา หรือในหลักฐานการรับเอกสารสอบราคาของเทศบาลตำบล  (2) ไม่กรอกชื่อนิติบุคคลหรือบุคคลธรรมดา หรือลงลายมือชื่อผู้เสนอราคาอย่างหนึ่งอย่างใดหรือทั้งหมดในใบเสนอราคา  (3) เสนอรายละเอียดแตกต่างไปจากเงื่อนไขที่กำหนดในเอกสารที่เป็นสาระสำคัญหรือมีผลทำให้เกิดความได้เปรียบเสียเปรียบแก่ผู้เสนอราคารายอื่น  (4) ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคามิได้ลงลายมือชื่อพร้อมประทับตรา (ถ้ามี) กำกับไว้  -5-  5.4 ในการตัดสินการสอบราคาหรือในการทำสัญญา คณะกรรมการเปิดซองสอบราคาหรือเทศบาลตำบลมีสิทธิให้ผู้เสนอราคาชี้แจงข้อเท็จจริง สภาพฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้ เทศบาลตำบลมีสิทธิที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง  5.5 เทศบาลตำบลทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใดหรือราคาที่เสนอทั้งหมดก็ได้ และอาจพิจารณาเลือกซื้อในจำนวน หรือขนาด หรือเฉพาะรายการหนึ่งรายการใดหรืออาจจะยกเลิกการสอบราคาโดยไม่พิจารณาจัดซื้อเลยก็ได้สุดแต่จะพิจารณา ทั้งนี้ เพื่อประโยชน์ของทางราชการเป็นสำคัญ และให้ถือว่าการตัดสินของเทศบาลตำบลเป็นเด็ดขาด ผู้เสนอราคาจะเรียกร้องค่าเสียหายใด ๆ มิได้ รวมทั้งเทศบาลตำบลจะพิจารณายกเลิกการสอบราคาและลงโทษผู้เสนอราคาเสมือนเป็นผู้ทิ้งงานหากมีเหตุที่เชื่อได้ว่า การเสนอราคากระทำไปโดย ไม่สุจริต หรือมีการสมยอมกันในการเสนอราคา  **6. การทำสัญญาซื้อขาย**  6.1 ในกรณีที่ผู้ชนะการสอบราคาสามารถส่งมอบสิ่งของได้ครบถ้วนภายใน 20 วันทำการของทางราชการ นับแต่วันที่ทำข้อตกลงซื้อ เทศบาลตำบลจะพิจารณาจัดทำข้อตกลงเป็นหนังสือแทนการทำสัญญาตามแบบสัญญาดังระบุในข้อ 1.3 ก็ได้  6.2 ในกรณีที่ผู้ชนะการสอบราคาไม่สามารถส่งมอบสิ่งของได้ครบถ้วนภายใน 120 วันทำการของทางราชการ หรือเทศบาลตำบลเห็นว่าไม่สมควรจัดทำข้อตกลงเป็นหนังสือตามข้อ 6.1 ผู้ชนะการสอบราคาจะต้องทำสัญญาซื้อขายตามแบบสัญญาดังระบุในข้อ 1.3 กับเทศบาลตำบลภายใน 7 วัน นับถัดจากวันที่ ได้รับแจ้งและจะต้องวางหลักประกันสัญญาเป็นจำนวนเงินเท่ากับร้อยละห้าของราคาสิ่งของที่สอบราคาได้ ให้เทศบาลตำบลยึดถือไว้ในขณะทำสัญญา โดยใช้หลักประกันอย่างหนึ่งอย่างใดดังต่อไปนี้   1. เงินสด 2. เช็คที่ธนาคารสั่งจ่ายให้แก่เทศบาลตำบล โดยเป็นเช็คลงวันที่ที่ทำสัญญาหรือก่อนหน้านั้น ไม่เกิน 3 วันทำการของทางราชการ   (3)หนังสือค้ำประกันของธนาคารภายในประเทศ ตามแบบหนังสือค้ำประกันดังระบุในข้อ 1.4  (4) พันธบัตรรัฐบาลไทย  หลักประกันนี้จะคืนให้โดยไม่มีดอกเบี้ยภายใน 15 วัน นับถัดจากวันที่ผู้ชนะการสอบราคา (ผู้ขาย) พ้นจากข้อผูกพันตามสัญญาซื้อขายแล้ว  **7. อัตราค่าปรับ** ค่าปรับตามแบบสัญญาซื้อขายให้คิดในอัตราร้อยละ 0.20 ต่อวัน **8. การรับประกันความชำรุดบกพร่อง**  ผู้ชนะการสอบราคาซึ่งได้ทำข้อตกลงเป็นหนังสือหรือทำสัญญาซื้อขายตามแบบดังระบุใน ข้อ 1.3 แล้วแต่กรณี จะต้องรับประกันความชำรุดบกพร่องของสิ่งของที่ซื้อขายที่เกิดขึ้นภายในระยะเวลา ไม่น้อยกว่า 1 ปี นับถัดจากวันที่ผู้ซื้อรับมอบโดยผู้ขายต้องรีบจัดการซ่อมแซมแก้ไขให้ใช้การได้ดีดังเดิมภายใน 7 วัน นับถัดจากวันที่ได้รับแจ้งความชำรุดบกพร่อง  -6-  **9. ข้อสงวนสิทธิในการเสนอราคาและอื่น ๆ**  9.1 เงินค่าพัสดุสำหรับการซื้อครั้งนี้ได้มาจากเงินจ่ายขาดเงินสะสม ประจำปี 2556  การลงนามในสัญญาจะกระทำได้ต่อเมื่อเทศบาลตำบลได้รับอนุมัติให้จ่ายขาดเงินสะสมแล้วเท่านั้น  9.2 เมื่อเทศบาลตำบลได้คัดเลือกผู้เสนอราคารายใดให้เป็นผู้ขายและได้ตกลงซื้อสิ่งของตามสอบราคาซื้อแล้ว ถ้าผู้ขายจะต้องสั่งหรือนำสิ่งของดังกล่าวเข้ามาจากต่างประเทศ และของนั้นต้องนำเข้าโดยทางเรือในเส้นทางที่มีเรือไทยเดิมอยู่ และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้เสนอราคาซึ่งเป็นผู้ขายจะต้องปฏิบัติตามกฎหมายว่าด้วยการส่งเสริมการพาณิชยนาวีดังนี้  (1) แจ้งการสั่งหรือนำสิ่งของที่ซื้อขายดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชยนาวีภายใน 7 วัน นับตั้งแต่วันที่ผู้ขายสั่งหรือซื้อของจากต่างประเทศ เว้นแต่เป็นของที่รัฐมนตรีว่าการประทรวงคมนาคมประกาศยกเว้นให้บรรทุกโดยเรืออื่น  (2) จัดการให้สิ่งของที่ซื้อขายดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย เว้นแต่จะได้รับอนุญาตจากสำนักงานคณะกรรมการ ส่งเสริมการพาณิชยนาวีให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น  (3) ในกรณีที่ไม่ปฏิบัติตาม (1) หรือ (2) ผู้ขายจะต้องรับผิดตามกฎหมายว่าด้วยการส่งเสริมการพาณิชยนาวี  9.3 ผู้เสนอราคาซึ่งเทศบาลตำบลได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดดังระบุไว้ในข้อ 6 เทศบาลตำบลอาจพิจารณาเรียกร้องให้ชดใช้ค่าเสียหาย (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ  9.4 เทศบาลตำบลสงวนสิทธิที่จะแก้ไข เพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของอัยการจังหวัดหรือสำนักงานอัยการสูงสุด (ถ้ามี)  (ลงชื่อ)  (นางณัฐวรา หมื่นจำปา)  ผู้อำนวยการกองคลัง  7 กุมภาพันธ์ 2556 |
|  |
|  |
|  |